section_heading: Spomenici i znamenitosti
paragraph_text: Sinjska alka je viteška igra, sada na listi UNESCO nematerijalne svjetske baštine, po kojoj je Sinj nadaleko poznat. Trči se svake godine u prvoj nedjelji mjeseca kolovoza u Sinju. Sudionik alke (alkar) mora na konju u punom galopu kopljem pogoditi središte malog željeznog kruga koji se zove alka, a koji se nalazi 3 m iznad tla. Alkari i alkarski momci mogu biti samo punoljetni muškarci rođeni u Cetinskoj krajini.<ref> Danas alka privlači veliki broj turista i veliku medijsku pozornost.